Fyrrum glímukappinn , Dwayne „ The Rock “ Johnson , fer með titilhlutverkið í nýrri kvikmynd um hina goðsagnakenndu persónu , Hercules . Margir bíða í ofvæni eftir því að sjá kraftajötuninn í hlutverkinu sem hann var eflaust fæddur til að leika . Í dag var frumsýnd fyrsta stiklan úr myndinni . Undir ómar rödd sem virðist vera að koma vitinu fyrir Hercules . „ Hver ertu ? Ertu morðingi ? Ertu málaliði sem snýr baki við hinum saklausu ? Við trúum á þig “ . Stiklan endar svo á dramatísku og öflugu öskri frá Hercules þar sem hann undirstrikar hver hann er . Leikstjóri myndarinnar erBrett Ratner en myndin er væntanleg í kvikmyndahús þann 25. júlí næstkomandi . Hér að neðan má sjá fyrstu stikluna úr myndinni . Allir þekkja goðsögnina um Hercules og hin 12 nær óyfirstíganlega erfiðu verkefni sem hann þurfti að leysa af hendi . Sagan í myndinni hefst eftir að verkefnunum er lokið og eftir goðsöguna . Syndir fortíðar ásækja Hercules og er hann orðinn málaliði . En þegar hinn góðviljaði konungur Þrakíu og dóttir hans leita aðstoðar hjá Hercules til að hjálpa sér að sigra illan stríðsherra , þá uppgötvar Hercules að til að réttlætið geti sigrað , þá verður hann aftur að verða sá sem hann var , hann þarf að verða aftur goðsögnin sem hann var og verða Hercules á ný .